CELEX: 52010PC0129
Language: da
Date: 2010-04-06
Title: Forslag til Rådets gennemførelsesafgørelse om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)

|

52010PC0129

 Forslag til Rådets gennemførelsesafgørelse om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)  /* KOM/2010/0129 endelig udg. - NLE 2010/0071 */  

	[pic] | EUROPA-KOMMISSIONEN |Bruxelles, den 6.4.2010KOM(2010)129 endelig2010/0071 (NLE)Forslag tilRÅDETS GENNEMFØRELSESAFGØRELSEom bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem(Kun den nederlandske udgave er autentisk)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 395 i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at undgå visse former for momsunddragelse eller momsundgåelse. Ved brev registreret i Kommissionens Generalsekretariat den 29. januar 2010 anmodede Kongeriget Nederlandene om tilladelse til at anvende en fravigelse i konfektionsbranchen, således som det tidligere er blevet tilladt i en begrænset periode i henhold til beslutning 2007/740/EF. I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 25. februar 2010 de øvrige medlemsstater om Nederlandenes anmodning. Ved brev af 2. marts 2010 underrettede Kommissionen Nederlandene om, at den rådede over alle de oplysninger, den fandt nødvendige for at kunne vurdere anmodningen. |120 | Generel baggrund Den pågældende foranstaltning skal først og fremmest betragtes som et tiltag, der skal forhindre visse former for afgiftsunddragelse i konfektionsbranchen. Underleverandører i konfektionsbranchen er somme tider små virksomheder, der ofte har vist sig at være virksomheder af kortvarig karakter, som det er vanskeligt for skattemyndighederne at kontrollere, og som kan anvendes i forbindelse med skatteunddragelse. En almindelig form for unddragelse består i, at underleverandørerne ikke indbetaler faktureret moms til statskassen og derefter forsvinder sporløst, men efterlader kunden (hovedentreprenøren) med en gyldig faktura med henblik på afgiftsfradrag. Beslutningen bemyndigede Kongeriget Nederlandene til at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsvirksomheden (hovedentreprenøren). I den forbindelse bemyndigede Rådets beslutning 2007/740/EF Nederlandene til at anvende ordningen, der fraviger momsdirektivets artikel 193, til den 31. december 2009. Med henblik på at vurdere fravigelsens virkninger på den ene side og andre faktorer på den anden side indeholdt beslutningen en forpligtelse for Nederlandene til at forelægge en rapport om foranstaltningens effektivitet og med en eventuelle beviser for udflytning af underleverandører i konfektionsbranchen til andre medlemsstater. Det fremgår af rapporten, at fravigelsen sammenholdt med udviklingen på de internationale markeder har medført en betydelig forbedring af situationen omkring svig i konfektionsbranchen i Nederlandene. Antallet af virksomheder, der er omfattet af fravigelsen, falder hele tiden, markedet er ved at stabilisere sig og skattemyndighedernes tilsyn bliver udvidet. Ifølge Nederlandene skal den endelige beslutning om, hvorvidt fravigelsen bør ophæves, træffes på et senere tidspunkt, sandsynligvis i 2011, efter at man har rådført sig med andre interesserede parter såsom beskæftigelsesinspektoratet og det for social sikring ansvarlige organ. Det vil derfor være nødvendigt at videreføre fravigelsen til udgangen af 2012. Skulle Nederlandene finde det nødvendigt at videreføre fravigelsen yderligere, bør der sammen med anmodningen herom fremsendes en ny evalueringsrapport senest den 1. april 2012. |130 | Gældende bestemmelser på det område, som forslaget vedrører Rådets beslutning 2007/740/EF af 13. november 2007 om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (EUT L 300 af 17.11.2007, s. 71). |141 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekspertbistand. |230 | Konsekvensanalyse Da formålet med beslutningsforslaget er at bekæmpe eventuel momsunddragelse i konfektionsbranchen, har det en potentiel positiv økonomisk virkning. Da undtagelsen har begrænset omfang og varighed, vil virkningen under alle omstændigheder være begrænset. |FORSLAGETS RETLIGE ASPEKTER |305 | Resumé af forslaget Bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF, for så vidt angår anvendelse af en ordning for momspligt for visse transaktioner i konfektionsbranchen. |310 | Retsgrundlag Momsdirektivets artikel 395. |329 | Subsidiaritetsprincippet I henhold til momsdirektivets artikel 395 skal en medlemsstat, der ønsker at indføre foranstaltninger, der fraviger bestemmelserne i direktivet, indhente tilladelse fra Rådet i form af en rådsafgørelse. Forslaget er derfor i overensstemmelse med subsidiaritetsprincippet. |Proportionalitetsprincippet Forslaget er i overensstemmelse med proportionalitetsprincippet af følgende årsager: |331 | Afgørelsen vedrører en bemyndigelse til en medlemsstat på dennes egen anmodning og udgør ikke en forpligtelse. |332 | I betragtning af fravigelsens meget begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |342 | I henhold til momsdirektivets artikel 395 kan de fælles momsregler kun fraviges, hvis Rådet med enstemmighed på forslag af Kommissionen giver tilladelse hertil. Endvidere er en rådsafgørelse det mest egnede reguleringsmiddel, da den kan rettes til individuelle medlemsstater. |BUDGETMÆSSIGE KONSEKVENSER |409 | Forslaget har ingen konsekvenser for fællesskabsbudgettet. |YDERLIGERE OPLYSNINGER |Fornyet gennemgang/revision/udløbsklausul |533 | Forslaget indeholder en udløbsklausul. |E-3837 |2010/0071 (NLE)Forslag tilRÅDETS GENNEMFØRELSESAFGØRELSEom bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem(Kun den nederlandske udgave er autentisk)RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:1.  Ved brev registreret i Kommissionens Generalsekretariat den 29. januar 2010 anmodede Kongeriget Nederlandene om bemyndigelse til at anvende særlige afgiftsforanstaltninger i konfektionsbranchen som tidligere tilladt i et begrænset tidsrum ved beslutning 2007/740/EF[2].2.  I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 25. februar 2010 de øvrige medlemsstater om Nederlandenes anmodning. Ved brev af 2. marts 2010 underrettede Kommissionen Nederlandene om, at den var i besiddelse af alle de oplysninger, som den fandt nødvendige for at vurdere anmodningen.3.  Beslutning 1998/20/EF bemyndigede Kongeriget Nederlandene til at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsfabrikken (hovedentreprenøren).4.  Disse ordninger har tidligere vist sig at være en effektivt forebyggende foranstaltning i en sektor, hvor opkrævning af moms vanskeliggøres af problemerne med at identificere og overvåge underleverandørernes aktiviteter. Den pågældende foranstaltning skal derfor betragtes som et tiltag, der skal forhindre visse former for momsunddragelse og momsundgåelse i konfektionsbranchen.5.  Placeringen af konfektionsfabrikker påvirkes af lave lønomkostninger, og underleverandører flytter nemt fra et land til et andet. Ved beslutning 2007/740/EF blev Nederlandene derfor anmodet om at overvåge og evaluere virkningerne af disse faktorer på fravigelsens effektivitet og forelægge Kommissionen en rapport senest den 31. juli 2009.6.  Ifølge rapporten er situationen vedrørende svig blevet betydeligt forbedret, og antallet af konfektionsvirksomheder, der er omfattet af momsopkrævningsproceduren efter beslutning 2007/740/EF, faldet støt som følge af fravigelsen og udviklingen på de internationale markeder. Konfektionsbranchen i Nederlandene er derfor på vej tilbage til en stabil situation.7.  For at fuldende processen har Nederlandene anmodet om, at foranstaltningen igen videreføres for en begrænset periode, og medlemsstaten har samtidig oplyst, at en endelig beslutning om mulig ophævelse af foranstaltningen vil blive truffet i 2011. Fravigelsen bør derfor videreføres til den 31. december 2012.8.  Skulle Nederlandene overveje at anmode om, at fravigelsen videreføres efter 2012, skal medlemsstaten sammen med anmodningen om videreførelse forelægge Kommissionen en ny evalueringsrapport senest den 1. april 2012.9.  Fravigelsen har ingen negative virkninger for De Europæiske Fællesskabers egne momsindtægter, og den har heller ingen indvirkning på størrelsen af det afgiftsbeløb, der skal erlægges i forbindelse med det endelige forbrug -VEDTAGET DENNE GENNEMFØRELSESAFGØRELSE:Artikel 1Uanset artikel 193 i Rådets direktiv 2006/112/EF bemyndiges Kongeriget Nederlandene til den 31. december 2012 at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsvirksomheden (hovedentreprenøren).Artikel 2En eventuel anmodning om at anvende ordningen efter 2012 skal ledsages af en rapport, som Nederlandene sender til Kommissionen senest den 1. april 2012, og som navnlig vedrører foranstaltningens effektivitet og eventuelle beviser for udflytning af underleverandører til konfektionsvirksomheder til andre lande.Artikel 3Denne afgørelse er rettet til Kongeriget Nederlandene.Udfærdiget i Bruxelles, den […].På Rådets vegneFormand [1] EUT L 347 af 11.12.2006, s. 1. Senest ændret ved direktiv 2006/138/EF (EUT L 384 af 29.12.2006, s. 92).[2] Rådets beslutning 2007/740/EF af 13. november 2007 om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (EUT L 300 af 17.11.2007, s. 71).